Diari Oficial de la Generalitat Valenciana


Sumari del DOGV 5269, del 30-05-2006 (2006/6111)

RESOLUCIÓ de 16 de maig de 2006, de la Direcció General de Pesca i Alimentació, per la qual s'autoritza a la Granja Marina Bahía de Santa Pola, SL, l'ampliació de la instal·lació d'un establiment de granja marina amb número de registre 13, en terrenys de domini públic maritimoterrestre davant del terme de Guardamar del Segura (Alacant).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5269

Data del DOGV
:   30-05-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/6111


Organisme emissor
:   Conselleria d'Agricultura, Pesca i Alimentació

Tipus de document
:   Resolució

RESOLUCIÓ de 16 de maig de 2006, de la Direcció General de Pesca i Alimentació, per la qual s'autoritza a la Granja Marina Bahía de Santa Pola, SL, l'ampliació de la instal·lació d'un establiment de granja marina amb número de registre 13, en terrenys de domini públic maritimoterrestre davant del terme de Guardamar del Segura (Alacant). [2006/M6111]  
Vist l'expedient instruït a instància d'Antonio Orts Verdú, en representació de Granja Marina Bahía de Santa Pola, SL, sobre la sol·licitud per a l'ampliació de l'establiment d'aqüicultura marina autoritzat segons Resolució de 10 de març de 2000, per la Direcció General de Pesca i Comercialització Agrària.  
Vista la Resolució de 17 d'abril de 2006, de la Direcció General de Costes.  
Esta Direcció General de Pesca i Alimentació, resol:  
Primer  
 Atorgar l'autorització administrativa consistent en l'ampliació de superfície fins als 119.980 metres quadrats definits per un quadrilàter amb les coordenades següents:  
(a) 38º07,298'N 0º35,873'W  
(b) 38º07,298'N 0º35,684'W  
(c) 38º07,063'N 0º35,684'W  
(d) 38º07,063'N 0º35,873'W  
 i en la nova instal·lació de 9 gàbies de 22 metres de diàmetre i 3 gàbies de 16 metres de diàmetre d'acord amb el projecte visat el 10 d'abril de 2000 i amb número GN-56/00.  
L'objectiu de producció de l'ampliació serà de 550 tones de dorada i llobarro.  
Segon  
Es compliran les condicions i prescripcions següents:  
. Resolució de Declaració d'Impacte Ambiental, de la Conselleria de Territori i Habitatge, de 7 d'octubre de 2003.  
. Resolució de 17 d'abril de 2006, de la Direcció General de Costes.  
. Remissió mensual de les dades estadístiques de producció, adjuntant la relació de les vendes efectuades, amb indicació de la data de venda, quilograms i valor de cada una de les espècies aqüícoles comercialitzades. Esta informació serà enviada en suport informàtic dins de les 48 hores següents a l'últim dia del mes corresponent, a la Secció de Pesca Marítima de la Direcció Territorial d'Alacant de la Conselleria d'Agricultura, Pesca i Alimentació.  
Tercer  
La present autorització tindrà vigència mentre no es produïsca paralització de l'activitat sense causa justificada segons el parer dels servicis tècnics de la Conselleria d'Agricultura Pesca i Alimentació, o l'extinció de les autoritzacions emeses pels distints organismes competents.  
Les obres d'instal·lació hauran d'estar acabades i l'establiment en funcionament normal en un termini màxim de 15 mesos a partir de la present resolució.  
Quart  
L'ampliació s'ajustarà en tot moment al projecte, qualsevol variació haurà de ser comunicada a la Conselleria d'Agricultura, Pesca i Alimentació, per a la seua autorització corresponent.  
Cinqué  
La iniciació de les obres, així com la seua finalització es comunicarà als Servicis Territorials de la Conselleria d'Agricultura, Pesca i Alimentació, i serà necessària per a iniciar l'explotació, la inspecció prèvia de les instal·lacions per part dels servicis tècnics de la Conselleria.  
Sisé  
Els organismes competents podran inspeccionar la marxa de les obres a realitzar, així com el funcionament de l'establiment, i s'obligarà el titular a franquejar l'entrada als inspectors i tècnics corresponents.  
Seté  
L'incompliment de les normes ací establides se sancionaran administrativament de conformitat amb la Llei de la Generalitat Valenciana 2/1994, de 18 d'abril, sobre defensa dels recursos pesquers.  
Huité  
El present establiment quedarà afecte a allò que establix el Decret 25//2000, de 22 de febrer, del Govern Valencià, pel qual es crea i regula el Registre d'Establiments d'Aqüicultura de Comunitat Valenciana, i haurà de notificar als Servicis territorials de la Conselleria d'Agricultura, Pesca i Alimentació de la província corresponent a la ubicació de l'establiment, en un termini de tres mesos, les modificacions referents a:  
a) Els canvis de titularitat, tant de les persones físiques o jurídiques, així com de les que formen part d'estes.  
b) El cessament de l'activitat.  
c) Les ajudes públiques concedides a l'establiment indicant la seua finalitat.  
d) Els canvis de domicili o raó social, i del número d'identificació social.  
La present resolució no posa fi a la via administrativa i contra esta es podrà interposar recurs d'alçada davant del conseller d'Agricultura, Pesca i Alimentació, en el termini d'un mes comptat des de l'endemà de la notificació de la present resolució de conformitat amb el que disposa l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 16 de maig de 2006.. El director general de Pesca i Alimentació: José Francisco Ferrando Orta.